EkBass/fiwiki-20250220-pages-articles huggingface dataset:
Henrik Sillanpää

Henrik Sillanpää (s. 24. tammikuuta 1991 Tampere) on suomalainen tennispelaaja. Parhaimmillaan hän on ollut kaksinpelissä ATP-listan sijalla 505 heinäkuussa 2015. Sillanpää edusti Suomea Davis Cupissa ensimmäisen kerran vuonna 2015. == Lähteet == == Aiheesta muualla == * * Luokka:Suomalaiset tennispelaajat Luokka:Vuonna 1991 syntyneet Luokka:Elävät henkilöt
Fernandão

Fernando Maciel Gonçalves (taiteilijanimeltään Fernandão, s. 16. elokuuta 1980 São Paulo, Brasilia) on brasilialais-espanjalainen futsalpelaaja, joka edustaa venäläistä Dinamo Moskovaa ja Espanjan futsalmaajoukkuetta. Pelipaikaltaan 184 senttimetriä pitkä ja 89 kilogrammaa painava Fernandão on pivot eli kärkipelaaja.http://www.zerozero.pt/jogador.php?id=146737 Fernandão on saavuttanut Espanjan maajoukkueen kanssa kaksi MM-hopeaa vuosilta 2008 ja 2012.http://www.fifa.com/worldfootball/statisticsandrecords/players/player=300969/index.html EM-kilpailuista Fernandãolla on kulta vuodelta 2010 ja pronssi vuodelta 2014. Fernandão siirtyi synnyinmaastaan Brasiliasta espanjalaiseen FS Martorelliin vuonna 2004. Vuodet 2007-2014 hän edusti FC Barcelona Futsalia, jossa hän saavutti muun muassa kaksi UEFA Futsal Cupin voittoa sekä kolme Espanjan mestaruutta. Vuonna 2014 Fernandão siirtyi venäläiseen Dinamo Moskovaan. == Lähteet == Luokka:Espanjalaiset futsalpelaajat Luokka:Brasilialaiset futsalpelaajat Luokka:Vuonna 1980 syntyneet Luokka:Elävät henkilöt
Moussa Dembélé

Moussa Dembélé (s. 12. heinäkuuta 1996 Pontoise) on ranskalainen jalkapalloilija, joka edustaa Espanjan Primera Divisiónissa pelaavaa Atlético Madridia. Vasenjalkainen Dembélé on pelipaikaltaan hyökkääjä. Hänellä on malilaisia sukujuuria.http://www.transfermarkt.co.uk/moussa- dembele/profil/spieler/229004#subnavi == Ura == === Seurajoukkueura === Dembélé siirtyi PSG:n junioreista englantilaiseen Fulham FC:hen vuonna 2012. Hän debytoi seuran edustusjoukkueen paidassa Valioliigassa marraskuussa 2013 West Ham Unitedia vastaan.http://www.transfermarkt.co.uk/moussa- dembele/leistungsdatenverein/spieler/229004 Hän pelasi kaudella kaksi ottelua Fulhamin pudotessa Mestarussarjaan. Mestaruussarjassa Dembélé pelasi kaudella 2014–2015 11 ottelua ja seuraavalla kaudella 43 peliä, joissa viimeisteli 15 maalia. Dembélé siirtyi Skotlannin Valioliigan Celticiin ilmaaissiirrolla kesällä 2016. Hän voitti seurassa kausilla 2016–2017 ja 2017–2018 triplamestaruuden: Skotlannin liigan, cupin ja liigacupin. Pelaamissaan 55 Skotlannin pääsarjaottelussa hän teki 26 maalia ja kymmenessä Mestarien liigan ottelussa neljä maalia. Dembélé siirtyi vajaan 20 miljoonan punnan siirtosummalla Ligue 1:n Lyoniin elokuussa 2018. Avauskaudellaan hän pelasi Ranskan pääsarjassa 33 ottelua ja teki 15 maalia sekä Mestarien liigassa kuusi ottelua, ja onnistui maalinteossa kerran. Kaudella 2019–2020 hän viimeisteli 27 Ligue 1:n ottelussa 16 maalia. Mestarien liigassa hän pelasi Lyonin kaikissa kymmenessä ottelussa. Kauden molemmat maalinsa hän teki puolivälierässä Manchester Cityä vastaan. Tappiollisessa välierässä Bayern Müncheniä vastaan hän tuli vaihdosta kentälle. === Maajoukkueura === Dembélé on pelannut useissa Ranskan nuorisomaajoukkueissa. Vuosina 2014–2015 hän pelasi Ranskan alle 19-vuotiaiden maajoukkueessa, jossa maaleja kertyi kymmenessä ottelussa viisi. Dembélé kuului joukkueeseen myös kesän 2015 alle 19-vuotiaiden EM-kilpailuissa, joissa Ranska selviytyi välieriin. Dembélé pelasi turnauksessa neljä ottelua ja teki kaksi maalia. Alle 21-vuotiaiden maajoukkueessa hän pelasi vuosina 2016–2018 kaikkiaan 25 ottelua ja teki 13 maalia. Hän pelasi ikäluokan EM-kilpailuissa 2019 kolme ottelua ja teki yhden maalin Ranskan karsiutuessa välierissä. == Lähteet == Luokka:Ranskalaiset jalkapalloilijat Luokka:Vuonna 1996 syntyneet Luokka:Elävät henkilöt
Hautalahti

Hautalahti on Päijänteen Ristinselän pohjoisosasta länsiluoteeseen haarautuva lahti. Lahden saaria ovat Lapinsaari ja Maasaari, lahden tyvellä Kivisaari. Pohjoisrannalla on Riihivuori.Google Maps Hautalahdella on uimaranta.http://www.muurame.fi/uimarannat == Lähteet == Luokka:Muuramen luonto Luokka:Päijänteen lahdet
Renault Talisman

Renault Talisman on Renault’n vuodesta 2015 lähtien valmistama ylemmän keskiluokan automalli, joka korvasi Renault Lagunan. Se esiteltiin syksyllä 2015 Frankfurtin autonäyttelyssä. Korimallit ovat neliovinen sedan ja viisiovinen farmari. Talismanin alustassa on aktiivinen iskunvaimentimien säätö ja lisävarusteena saa myös 4CONTROL-nelipyöräohjauksen. Etelä-Koreassa Talisman tunnetaan nimellä Renault Samsung SM6. Mallin myynti Pohjoismaissa lopetettiin vuoden 2020 alussa. Talisman sai vuoden 2015 Euro NCAP -kolaritestistä tulokseksi täydet viisi tähteä. Bensiinimoottorina on 1,6-litrainen TCe (150/200 hv). Dieselmoottorit ovat 1,5 dCi (110 hv) ja 1,6 dCi (130/160 hv). Tehokkain dieselmoottori on kaksoisturboahdettu. Bensiinikäyttöisissä malleissa on vakiona seitsenportainen EDC- kaksoiskytkinvaihteisto, ja tehokkaimmassa dieselissä vastaava kuusiportainen. Sen saa lisävarusteena myös kahteen pienempitehoiseen dCi:hin, joissa on vakiona kuusivaihteinen manuaalivaihteisto. Vuoden 2020 alussa Talisman sai muun muassa uudelleenmuotoillut puskurit, uuden 10,2-tuumaisen digitaalimittariston ja R.Link-tietoviihdejärjestelmän päivityksen uudempaan Easy Link -versioon. == Lähteet == == Aiheesta muualla == Talisman Luokka:D-segmentin autot Luokka:2010-luvun autot Luokka:2020-luvun autot
Tissington

Tissington on kylä Derbyshiren kreivikunnassa Keski-Englannissa. Se muodostaa noin asukkaan Tissington and Lea Hallin kunnan. Kylä on rakentunut Tissington Hall -nimisen Jaakko I:n aikaisen kartanon ympärille. Tissington sijaitsee Buxtonista Ashbourneen kulkevan tien A515 varrella. Kylä on suosittu matkakohde ja sen talous perustuu suurelta osin matkailuun. ==Lähteet== Luokka:Asutut paikat Derbyshiressä Luokka:Englannin kylät Luokka:Englannin kunnat
Pyhäsaari (Jyväskylä)

Pyhäsaari on yksi Leppäveden suurimmista saarista Jyväskylässä lähellä Vaajavirran luusuaa. Kapeahko salmi erottaa sen Kanavuoresta, vielä kapeampi Ruokosaaresta, joka on nimestään huolimatta niemi eikä saari. Saaren pituus on noin 2 km. Pyhäsaaren pohjoisosassa on lapinraunioitaAnu Soikkeli-Jalonen: Suomen pronssikautiset röykkiöt – Moninaisia hautaustapoja ja merkityksiä; Kalmistopiiri 2.7.2015. Siellä on loma- asutusta.http://www.etuovi.com/kohde/8130725 == Lähteet == == Aiheesta muualla == *Timo Jussila ja Timo Sepänmaa: Jyväskylä - Entisen Jyväskylän kaupungin ja maalaiskunnan alueiden muinaisjäännösinventointi 2012 Luokka:Jyväskylän saaret Luokka:Leppäveden saaret
Keltaperhoset

Keltaperhoset (Coliadinae) on kaaliperhosten heimoon kuuluva alaheimo. Siihen kuuluu noin 300 lajia. Pohjoismaissa ja Baltian alueella tavattavia lajeja ovat lapinkeltaperhonen (Colias hecla), suokeltaperhonen (Colias palaeno), tunturikeltaperhonen (Colias tyche) ja sitruunaperhonen (Gonepteryx rhamni) sekä satunnaisesti esiintyviä etelänkeltaperhonen (Colias croceus) ja vaaleakeltaperhonen (Croceus hyale). == Lähteet == Luokka:Kaaliperhoset
Sascha Weidner

Sascha Weidner (1. elokuuta 1974 Georgsmarienhütte, Saksa"HBK-Meisterschüler Sascha Weidner verstorben" , Muistokirjoitus HBK Brunswickin sivuilla, 4.6.2015. (saksaksi) – 9. huhtikuuta 2015 Norden, SaksaSascha Weidnerin kuolinpesä) oli saksalainen valokuvaaja.Inka Schube: Karambolage / Hautnah. in: Förderpreis Dokumentarfotografie 2005. Wüstenrot Foundation, katso ((saksaksi)) Sascha Weidner opiskeli Braunschweigin kuvataideakatemiassa vuosina 1996-2004.saschaweidner.de Virallinen elämäkerta Vuonna 2004 hän ryhtyi opiskelemaan taidevalokuvausta professori Dörte Eißfeldin mentoriohjelmassa. Tämän jälkeen Weidner työskenteli freelance-taiteilijana Belmissä ja Berliinissä. Vuosina 2010-2012 Weidner toimi valokuvauksen lehtorina Stuttgartin kuvataideakatemiassa ja 2012 hänet nimettiin Saksan valokuva-akatemian (Deutsche Fotografische Akademie) jäseneksi.deutsche- fotografische-akademie.com "Bulletin" German Photographic Academyn tiedote, 29.4.2013. (saksaksi) Sascha Weidner kuoli 9.4.2015 sydämen vajaatoiminnan aiheuttamaan äkilliseen sydämenpysähdykseen. Weidner sai 2011 Alison & Peter Klein Foundationin valokuvataiteen palkinnon "Stiftungspreis Fotografie"sammlung-klein.de Alison & Peter Klein Foundationin sivut ja 2010 Berliinin taideakatemian elokuva- ja mediataiteen palkinnon “Förderungspreis Film- und Medienkunst”.adk.de Berliinin taideakatemian sivut (saksaksi) ==Lähteet== ==Aiheesta myös== * Sascha Weidnerin nettisivut * Sascha Weidner Photography Nowin sivuilla Luokka:Saksalaiset valokuvaajat Luokka:Vuonna 1974 syntyneet Luokka:Vuonna 2015 kuolleet
The Moving Picture World

The Moving Picture World oli varhainen vaikutusvaltainen yhdysvaltalainen ammattilehti Yhdysvaltain elokuvateollisuudessa. Lehden perusti James Petrie ”J.P.” Chalmers, Jr. (1866-1912), joka alkoi julkaista lehteä nimellä The Moving Picture World and View Photographer maaliskuussa 1907. Vuoteen 1914 mennessä lehden levikki oli noussut noin 15 000 kappaleeseen. The Moving Picture World fuusioitui Exhibitor’s Heraldin kanssa joulukuussa 1927, jolloin ne muodostivat Exhibitors’ Herald World -lehden. Fuusioitumisen myötä lehden levikki nousi 16 881 kappaleeseen. Vuonna 1931 tehtiin uusi fuusio, jolloin Exhibitors’ Herald World fuusioitui Motion Picture Newsin kanssa. Tällöin lehden nimeksi tuli Motion Picture Herald. == Lähteet == == Aiheesta muualla == * The Moving Picture Worldin arkistoituja numeroita Media History Digital Libraryssa Luokka:Yhdysvaltalaiset aikakauslehdet Luokka:Elokuvalehdet
Pekka Tanskanen

Pekka Tanskanen (26. toukokuuta 1866 Juuka – 11. maaliskuuta 1946 Juuka) oli suomalainen maanviljelijä ja kansanedustaja 1917–1919. Hänet valittiin maalaisliiton edustajaksi Kuopion läänin itäisestä vaalipiiristä vuoden 1917 vaaleissa. Tanskanen osallistui myös paikallispolitiikkaan Juuan kunnanvaltuutettuna ja kunnallislautakunnan jäsenenä. Hän oli kolmesti naimisissa: Sikke Lehikoisen kanssa 1890–1892, Siiri Lehikoisen kanssa 1894–1927 ja Eeva Kaisa Kukkosen kanssa 1929. ==Lähteet== Luokka:Kansanedustajat Luokka:Juuan kunnanvaltuutetut Luokka:Suomen Keskustan poliitikot Luokka:Pohjois-Karjalan vaalipiiri Luokka:Vuonna 1866 syntyneet Luokka:Vuonna 1946 kuolleet
Kauhajärvi (järvi Lapualla)

Kauhajärvi on Lapuan kaupungin koillisosassa sijaitseva järvi, jonka länsirannalla on Kauhajärven ja itärannalla Korkiakankaan kylä. Kauhajärvessä on ainakin yksi saari. Kauhajärveen on istutettu kirjolohta ja siikaa.Kauhajärvi Järviwikihttp://www.kalapaikka.net/kauhajarvi_jarvi_kalastus_luvat_kalaistutukset_ravustus_vesilinnun_metsastys_vedenlaatu_lomamokit_lapua___57301.asp Suomessa on maanmittauslaitoksen maastotietokannan mukaan seitsemän Kauhajärveä, joista kolme Etelä-Pohjanmaalla. == Lähteet == Luokka:Lapuan järvet
Vuorilampi (Laajavuori)

Vuorilampi on Keski-Suomessa Jyväskylässä Laajavuorella sijaitseva lampi. == Maantietoa == Lammen pinta-ala on 2,2 hehtaaria, se on 250 metriä pitkä ja 150 metriä leveä. Lampi on muodostunut Laajavuoren rinteessä olevaan painanteeseen ja etenkin huipun puoleiset rinteet putoavat suoraan lampeen. Siinä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuus on 0,17 miljoonaa kuutiometriä. Sen keskisyvyys on 7,6 metriä ja suurin syvyys on 16,4 metriä. Syvin kohta sijaitsee lammen keskellä. Lammen rantaviivan pituus on 600 metriä ja sen rannat ovat metsämaata. Sen pohjoisrannassa tilauksesta toimiva savusauna ja tupakabinetti , jossa harrastetaan myös avantouintia Laajavuoressa neljä toimijaa yhdessä; Jyväskylän kaupungin tiedostuslehti , ja lounaispuolella on neljä hyppyrimäkeä. Lampea kiertää kävelypolut ja lähistöllä sijaitsee Laajavuoren laskettelurinteet. == Vesistösuhteet == Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Tuomiojärven–Palokkajärven alueeseen (14.291) järvi kuuluu. Järven vedenpinnan korkeus on 137,4 metriä mpy. Siihen ei ole johdettu metsäojia eikä sillä ole avointa laskuojaakaan. Lammen vedet kuitenkin laskevat sen eteläosasta alkavaa viemäriä tai rumpua pitkin Laajavuoren asuinalueen keskiosaan, josta uoma jatkuu avoimena ojana Tuomiojärveen. Pudotusta uomalla on noin 43 metriä. == Lähteet == Luokka:Tuomiojärven–Palokkajärven alue Luokka:Jyväskylän järvet
Kana Kitahara

Kana Kitahara (s. 17. joulukuuta 1988) on japanilainen jalkapalloilija, pelipaikaltaan puolustaja. Japanin naisten jalkapallomaajoukkueessa hän on pelannut kahdeksan maaottelua syyskuusta 2013 alkaen. Kitahara saavutti MM- hopeaa 2015. Hän pelasi turnauksessa vain ensimmäisen jakson alkulohko- ottelussa Ecuadoria vastaan. == Lähteet == Luokka:Japanilaiset jalkapalloilijat Luokka:Vuonna 1988 syntyneet Luokka:Elävät henkilöt
Lars Løkke Rasmussenin II hallitus

Lars Løkke Rasmussenin II hallitus oli Tanskan entinen hallitus, joka toimi 2015–2016. Hallitus toimi vähemmistöhallituksena, ja se muodostui ainoastaan Venstre-puolueesta. == Hallituksen kokoonpano == Virka Nimi Virassa Puolue Puolue Pääministeri Lars Løkke Rasmussen 28.6.2015–28.11.2016 Venstre Valtiovarainministeri Claus Hjort Frederiksen 28.6.2015–28.11.2016 Venstre Ulkoministeri Kristian Jensen 28.6.2015–28.11.2016 Venstre Kulttuuri- ja kirkkoministeri Bertel Haarder 28.6.2015–28.11.2016 Venstre Liikenne- ja rakennusministeri Hans Christian Schmidt 28.6.2015–28.11.2016 Venstre Elinkeino- ja kasvuministeri Troels Lund Poulsen 28.6.2015–28.11.2016 Venstre Maahanmuutto-, integraatio- ja asuntoministeri Inger Støjberg 28.6.2015–28.11.2016 Venstre Sosiaali- ja sisäministeri Karen Ellemann 28.6.2015–28.11.2016 Venstre Oikeusministeri Søren Pind 28.6.2015–28.11.2016 Venstre Energia- ja ilmastoministeri Lars Christian Lilleholt 28.6.2015–28.11.2016 Venstre Lapsi-, opetus- ja tasa-arvoministeri Ellen Trane Nørby 28.6.2015–28.11.2016 Venstre Terveys- ja vanhusministeri Sophie Løhde 28.6.2015–28.11.2016 Venstre Veroministeri Karsten Lauritzen 28.6.2015–28.11.2016 Venstre Koulutus- ja tutkimusministeri Esben Lunde Larsen 28.6.2015–29.2.2016 Venstre Ulla Tørnæs 29.2.2016–28.11.2016 Venstre Puolustusministeri (Pohjoismaisesta yhteistyöstä vastaava ministeri) Carl Holst 28.6.2015–30.9.2015 Venstre Peter Christensen 30.9.2015–28.11.2016 Venstre Työmarkkinaministeri Jørn Neergaard Larsen 28.6.2015–28.11.2016 Venstre Ympäristö- ja elintarvikeministeri Eva Kjer Hansen 28.6.2015–29.2.2016 Venstre Esben Lunde Larsen 29.2.2016–28.11.2016 Venstre Lähteet: == Lähteet == Luokka:Tanskan hallitukset
Megumi Kamionobe

Megumi Kamionobe (; s. 15. maaliskuuta 1986) on japanilainen jalkapalloilija, pelipaikaltaan puolustaja. Japanin naisten maajoukkueessa hän on pelannut 31 maaottelua elokuusta 2009 alkaen ja tehnyt niissä kaksi maalia. Kamionobe voitti maailmanmestaruuden vuonna 2011 mutta pääsi turnauksessa kentälle vain Ruotsia vastaan pelatun välieräottelun viimeisiksi minuuteiksi. Hän saavutti MM-hopeaa vuonna 2015, jolloin hän pääsi vaihtopelaajana kentälle kahdessa alkulohko-ottelussa. == Lähteet == Luokka:Japanilaiset jalkapalloilijat Luokka:Vuonna 1986 syntyneet Luokka:Elävät henkilöt
Kuusamon terveyskeskus

Kuusamon terveyskeskus on Kuusamon kaupungissa sijaitseva terveydenhuollon yksikkö. Kuusamon terveyskeskuksessa toimii ympärivuorokautinen päivystys. Terveyskeskuksessa on lääkärinvastaanotto ja siellä tehdään laboratorio- ja kuvantamistutkimusten lisäksi myös kiireettömiä leikkauksia. Vuonna 2012 Kuusamon terveyskeskus oli Suomen kustannustehokkain terveyskeskussairaala.Häkkinen P.: "Sairaaloiden tuottavuus 2012" THL:n julkaisuja, 2014, ISSN 1789-0887, sivu 21. Viitattu 19.7.2015 ==Historia== Kuusamon sairaala rakennettiin vuonna 1906 valtionavun turvin, jolloin sinne tuli 15 sairaansijaa ja sairaanhoitajan virka. Aluelääkärin virkaan astui noihin aikoihin Juho Warpula. Vuonna 1921 aluelääkäriksi nimitettiin Ali Ervasti. Ervasti hoiti Kuusamon lisäksi Posion ja Taivalkosken kuntien potilaat ja joutui usein tekemään vaativiakin leikkauksia, koska matka Oulun lääninsairaalaan oli pitkä ja kelirikkojen vaikeuttama. "Pakko leikata, kuolee matkalle kuitenkin", totesi Ervasti usein lakonisesti.http://www2.kuusamo.fi/historia/historia.html Kuusamon kaupunki, historiikki. Luettu 19.7.2015 Kuusamon sairaala tuhoutui sotien aikana saksalaisten ja venäläisten joukkojen poltettua Kuusamon kirkonkylän ja sairaala toimi hajautetusti useissa rakennuksissa. Aluesairaala muuttui kunnansairaalaksi ja aluelääkäri kunnanlääkäriksi vuonna 1950. Uusi kunnansairaala valmistui vuonna 1952, jossa toimi kaksi kunnanlääkäriä aina 1960-luvulle, jolloin sairaala laajennettiin 100-paikkaiseksi, uusi leikkausosasto rakennettiin ja kunnanlääkärin virkoja lisättiin. Samoihin aikoihin ensimmäinen kirurgin virka perustettiin Kuusamoon. 1972 voimaan tulleen kansanterveyslain myötä Kuusamon kunnansairaalan nimi muuttui Kuusamon terveyskeskukseksi. 1980-luvulla Raatesalmen psykiatrinen hoitopiste muutettiin terveyskeskuksen psykiatriseksi osastoksi. 1990-luvulla terveyskeskukseen perustettiin kymmenen terveyskeskuslääkärin ja yhden kirurgin työtä tukemaan myös gynekologin virka. 2003 tehtiin Kuusamon terveyskeskuksen rakennuksen peruskorjaus.http://www.rakennusliikemanninen.fi/refelista.html Vuonna 2008 synnytykset Kuusamossa lopetettiin ja keskitettiin Oulun yliopistolliseen sairaalaan.Säkkinen J, Matero J. ”Rankka reissu, tosi hyvä loppu” : Kokemuksia sairaalan ulkopuolisista synnytyksistä. 2011, Kajaanin ammattikorkeakoulu, sivu 6, luettu 19.7.2015. Nykyisellään Kuusamon terveyskeskuksessa on 20 lääkärin virkaa, viikoittaista leikkaustoimintaa, sekä useiden eri alojen erikoislääkäripalvelut.http://www.kuusamo.fi/Resource.phx/sivut/sivut- kuusamo/terveys/laak-vastaanotto/erikoissairaanhoito.htx Kuusamon kaupungin erikoissairaanhoito, Internet-sivu, luettu 19.7.2015. == Lähteet == ==Aiheesta muualla== * Kuusamon terveyskeskus Pohjois-Pohjanmaan hyvinvointialue Luokka:Suomen terveysasemat, terveyskeskukset ja terveyskeskuspäivystykset Terveyskeskus
Asuna Tanaka

Asuna Tanaka (s. 23. huhtikuuta 1988) on japanilainen jalkapalloilija, pelipaikaltaan keskikenttäpelaaja. Hän on pelannut Japanin naisten maajoukkueessa 34 maaottelua maaliskuusta 2011 alkaen ja tehnyt niissä kolme maalia. Tanaka on kuulunut Japanin maajoukkueeseen sen voittaessa maailmanmestaruuden vuonna 2011 sekä saavuttaessa olympiahopeaa vuonna 2012 ja MM-hopeaa vuonna 2015. MM-kisoissa 2011 hän pääsi kentälle vain yhden alkulohko-ottelun viime hetkiksi ja MM-kisoissa 2015 hän pelasi yhden alkulohko-ottelun kokonaan. Olympiakisoissa 2012 hän pelasi yhden alkulohko- ottelun kokonaan ja pääsi vaihtopelaajana kentälle yhdessä alkulohko- ottelussa, välierässä ja loppuottelussa. == Lähteet == Luokka:Japanilaiset jalkapalloilijat Luokka:Japanilaiset olympiamitalistit Luokka:Vuonna 1988 syntyneet Luokka:Elävät henkilöt
Memoirs of a Madman

Memoirs of a Madman on vuonna 2014 julkaistu Ozzy Osbournen kokoelma-albumi. Levy julkaistiin CD:n lisäksi myös CD+DVD -painoksena. == Kappaleet == # # # # # # # # # # # # # # feat. Kelly Osbourne (Black Sabbath -cover) # # # (Black Sabbath -cover) (Live) == Arvostelut == * Allmusic: Allmusic review == Lähteet == == Aiheesta muualla == * * Luokka:Ozzy Osbournen albumit Luokka:Vuoden 2014 kokoelma-albumit
Montgiscard

Montgiscard on kunta eteläisessä Ranskassa Haute-Garonnen departementissa Midi-Pyrénées'n alueella. Kunnassa olevassa 1400-luvulta peräisin olevassa kirkossa on alueelle tyypillinen kellotorni.Tour de France 2015 ==Tunnettuja kuntalaisia== Bernard Maris, ekonomisti ja yksi Charlie Hebdon iskun uhreista vuonna 2015. ==Aiheesta muualla== ==Lähteet== Luokka:Haute-Garonnen kunnat
Motion Picture Herald

Motion Picture Herald oli yhdysvaltalainen ammattilehti Yhdysvaltain elokuvateollisuudessa. Lehteä julkaistiin viikoittain vuosina 1931-1972, jolloin lehden korvasi QP Herald, jota julkaistiin ainoastaan toukokuuhun 1973 asti. Motion Picture Heraldin historia yltää vuoteen 1915, jolloin sen perusti chicagolainen painolaitos. Vuonna 1916 päätoimittaja Martin Quigley osti lehden, jolle hän antoi nimeksi Exhibitor’s Herald. Exhibitor’s Heraldista muodostui tärkeä maanlaajuinen elokuvalehti Yhdysvalloissa. Vuonna 1917 lehti fuusioitui Motography-lehden kanssa, ja joulukuussa 1927 Exhibitor’s Herald fuusioitui The Moving Picture Worldin kanssa, jolloin lehdet muodostivat Exhibitors’ Herald World -lehden. Fuusioitumisen myötä lehden levikki nousi 16 881 kappaleeseen. Vuonna 1931 tehtiin uusi fuusio, jolloin Exhibitors’ Herald World fuusioitui Motion Picture Newsin kanssa. Tällöin lehden nimeksi tuli Motion Picture Herald. == Lähteet == == Aiheesta muualla == * Motion Picture Heraldin arkistoituja numeroita Media History Digital Libraryssa Luokka:Yhdysvaltalaiset aikakauslehdet Luokka:Elokuvalehdet
Pietarintehdas

Pietarintehdas () oli nykyisessä Petroskoissa vuosina 1703–1731 toiminut venäläinen rautatehdas. Pietari I:nKarelija, s. 368. Lohijoen suuhun perustamaa tehdasta ryhdyttiin rakentamaan elokuussa 1703 ja jo seuraavan vuoden alussa se valmisti ensimmäisen tykkinsä. Tehtaan lähistölle syntyi Petrovskaja slobodan asutus, josta sittemmin sai alkunsa Petroskoin kaupunki. Vuonna 1705 Pietarintehtaalle lähetettiin ammattitaitoisia työläisiä Tulasta ja muista kaupungeista. Laitoksen toiminta saavutti huippunsa saksalais- tai hollantilaissyntyisen Georg Wilhelm de Henninin tultua Aunuksen vuoritehtaiden johtajaksi vuonna 1713.Karelija, s. 366. Pietarintehdas valmisti paikallisesta suo- ja järvimalmistaKarelija, s. 314. tykkejä, ammuksia, tuli- ja teräaseita, ankkureita, työkaluja, nauloja ja taide-esineitä. Sen tuottamilla aseilla oli huomattava merkitys Suuressa Pohjan sodassa. Sodan jälkeen tehtaan toiminta lamaantui. Hennin lähetettiin vuonna 1722 Verhoturjen ja Tobolskin tehtaille ja asesepät siirrettiin vuonna 1724 Siestarjoelle. Pietarintehdas lakkautettiin vuonna 1731. Vuonna 1773 sen paikalle perustettiin uusi AleksanterintehdasKarelija, s. 322.. ==Lähteet== * ===Viitteet=== Luokka:Petroskoin historia Luokka:Venäläiset teollisuusyritykset
Helle Thorning-Schmidtin II hallitus

Helle Thorning-Schmidtin II hallitus oli Tanskan hallitus, joka toimi helmikuun 2014 alusta kesäkuun 2015 loppuun. Hallitus toimi vähemmistöhallituksena ja sen muodostivat sosiaalidemokraatit ja Radikaali Venstre. Kansankäräjillä hallituksen tukipuolueina olivat vasemmistolaiset Sosialistinen kansanpuolue ja Yhtenäisyyslista. == Hallituksen kokoonpano == Virka Nimi Virassa Puolue Puolue Pääministeri Helle Thorning-Schmidt 3.2.2014–28.6.2015 Sosiaalidemokraatit Talous- ja sisäministeri (varapääministeri) Margrethe Vestager 3.2.2014–2.9.2014 Radikaali Venstre Morten Østergaard 2.9.2014–28.6.2015 Radikaali Venstre Valtiovarainministeri Bjarne Corydon 3.2.2014–28.6.2015 Sosiaalidemokraatit Ulkoministeri Martin Lidegaard 3.2.2014–28.6.2015 Radikaali Venstre Veroministeri Morten Østergaard 3.2.2014–2.9.2014 Radikaali Venstre Benny Engelbrecht 2.9.2014–28.6.2015 Sosiaalidemokraatit Työmarkkinaministeri Mette Frederiksen 3.2.2014–10.10.2014 Sosiaalidemokraatit Henrik Dam Kristensen 10.10.2014–28.6.2015 Sosiaalidemokraatit Oikeusministeri Karen Hækkerup 3.2.2014–10.10.2014 Sosiaalidemokraatit Mette Frederiksen 10.10.2014–28.6.2015 Sosiaalidemokraatit Tutkimus- ja korkeakouluministeri Sofie Carsten Nielsen 3.2.2014–28.6.2015 Radikaali Venstre Kulttuuri- ja kirkkoministeri Marianne Jelved 3.2.2014–28.6.2015 Radikaali Venstre Kaupunki-, asunto- ja maaseutuministeri (Pohjoismaisesta yhteistyöstä vastaava ministeri) Carsten Hansen 3.2.2014–28.6.2015 Sosiaalidemokraatit Opetusministeri Christine Antorini 3.2.2014–28.6.2015 Sosiaalidemokraatit Terveysministeri Nick Hækkerup 3.2.2014–28.6.2015 Sosiaalidemokraatit Puolustusministeri Nicolai Wammen 3.2.2014–28.6.2015 Sosiaalidemokraatit Integraatio-, lapsi- ja sosiaaliministeri Manu Sareen 3.2.2014–28.6.2015 Radikaali Venstre Elinkeino- ja kasvuministeri Henrik Sass Larsen 3.2.2014–28.6.2015 Sosiaalidemokraatit Ilmasto-, energia- ja rakennusministeri Rasmus Helveg Petersen 3.2.2014–28.6.2015 Radikaali Venstre Elintarvike-, maatalous- ja kalastusministeri Dan Jørgensen 3.2.2014–28.6.2015 Sosiaalidemokraatit Kauppa- ja kehitysministeri Mogens Jensen 3.2.2014–28.6.2015 Sosiaalidemokraatit Liikenneministeri Magnus Heunicke 3.2.2014–28.6.2015 Sosiaalidemokraatit Ympäristöministeri Kirsten Brosbøl 3.2.2014–28.6.2015 Sosiaalidemokraatit Lähteet: == Lähteet == Luokka:Tanskan hallitukset
Labarthe-sur-Lèze

Labarthe-sur-Lèze on kunta eteläisessä Ranskassa Haute-Garonnen departementissa Midi-Pyrénées'n alueella. Se sijaitsee Lèzejoen varrella, noin 20 kilometriä Toulousesta etelään.Tour de France 2015 ==Aiheesta muualla== ==Lähteet== Luokka:Haute-Garonnen kunnat
Armas Raunio

Kaarlo Armas Raunio (20. huhtikuuta 1911 – 26. joulukuuta 1994 Helsinki) oli suomalainen taidemaalari ja kuvataiteilija. Hän debytoi Tampereella vuonna 1936. Hänelle myönnettiin valtion ylimääräinen taiteilijaeläke vuodesta 1985 alkaen. == Taide == Armas Raunio maalasi paljon maisemia sekä kaupunki- ja pihanäkymiä. Hän teki myös laatukuvia, henkilötutkielmia, omakuvia sekä tilausmuotokuvia. Raunion maalaukset ovat usein värikkäitä. Hänen tuotannossaan ilmenee realismia, fantasiaa ja huumoriakin. 1960-luvun töissä näkyy abstraktin ilmaisun vaikutteita ja 1970-luvun muotokuvissa fotorealismin innoitusta. Raunion myöhemmissä töissä on nähtävillä eri tyylilajien yhdistelyä. == Näyttelyt == Raunio osallistui Suomen Taiteilijain näyttelyihin vuonna 1945 ja 1952 sekä Suomen Taideakatemian 3-vuotis näyttelyyn vuonna 1993. Ulkomailla Raunion töitä on ollut esillä Ruotsissa Norrköpingissä 1948, Tanskassa Odensessa 1955, Norjassa Trondheimissa 1955 sekä Neuvostoliitossa Kiovassa 1961. Hänen töitään myös on ollut esillä vuosina 1989-1990 Skissä, Solnassa ja Gladaxessa ystävyyskuntanäyttelyissä. Vuonna 2011 Tampereen taidemuseo, Hiekan taidemuseo ja Tampereen taiteilijaseura järjestivät Armas Raunion näyttelyn. == Julkinen taide == Raunio on tehnyt Tampereelle koristemaalauksen 1956 Raholan kansakouluun sekä seinämaalaukset 1957 Nuolian ja Järvensivun kansakouluihin. == Lähteet == * Kuvataiteilijamatrikkeli * Hiekan taidemuseo 17.5.2011 ===Viitteet=== == Aiheesta muualla == * Armas Raunio -julkaisu (perustuu Hiekan taidemuseossa 2011 järjestettyyn Armas Raunion näyttelyyn): Kirjoittajat: Marjatta Saari, toimitus: Liisa Rintala, julkaisun työryhmä: Soila Kaipiainen, Nina Koskinen, Kirsti Melartin, Anne Paldanius, Liisa Rintala, Marjatta Saari, Tapio Suominen; ISBN 978-952-99397-2-5 * Helin, Martti: Armas Raunio - elämä ja kuvat, ISBN: 951-96871-0-6 * Kirjav@ - Kansallisgallerian kirjaston kokoelmatietokanta, Armas Raunio * Luokka:Suomalaiset taidemaalarit Luokka:Vuonna 1911 syntyneet Luokka:Vuonna 1994 kuolleet
Onegan traktoritehdas

Onegan traktoritehdas () on Venäjällä Karjalan tasavallan pääkaupungissa Petroskoissa toimiva konepajatehdas. Se perustettiin vuonna 1773 nimellä Aleksanterintehdas (Aлекса́ндровский заво́д, Aleksandrovski zavod) 1700-luvun alussa toimineen Pietarintehtaan paikalle. Tehdas oli aikoinaan Petroskoin tärkein teollisuuslaitos, josta koko kaupunki on saanut alkunsa. thumb|250px|Juontokoura TDT-55 (1966-2003). ==Historia== Katariina II:n asetuksella Lohijoen rannalle perustettu Aleksanterintehdas rakennettiin talonpoikaisvoimin ja sen ammattilaiset tuotiin Lipetskistä ja Tulasta. Työläiset olivat vuoteen 1861 saakka valtion maaorjia. Uuden tehtaan myötä Petroskoi sai vuonna 1777 kaupunginoikeudet. Vuonna 1786 Aleksanterintehtaan johtajaksi kutsuttiin skotlantilainen vuori-insinööri Charles Gascoigne.Karelija, s. 322. Tehdas velmisti paikallisesta suo- ja järvimalmistaKarelija, s. 314. tykkejä, tykinammuksia, metallirakenteita sekä erilaisia käyttö- ja taidevaluesineitä. Sen tuotannon huippuvuodet osuivat 1840–1850-luvuille. Tykistön siirryttyä teräsputkiin Aleksanterintehdas joutui vuonna 1881 luopumaan tykkien valmistuksesta, eikä sen valurauta pärjännyt hintakilpailussa Uralin tehtaille. 1900-luvun alussa laitosta pyrittiin nykyaikaistamaan, mutta sen toiminta oli tappiollista. Ensimmäisen maailmansodan aikana ammusten tuotanto lisääntyi. Vuonna 1918 Onegan metalli- ja konepajatehtaaksi nimetty laitos korjasi höyryvetureita sekä valmisti erilaisia koneita ja niiden osia. Vuonna 1935 tehdas siirrettiin metsäteollisuuden kansankomissariaatin alaisuuteen, jolloin se alkoi tuottaa metsäteollisuuden koneita ja laitteita. Talvisodan alussa tehdas evakuoitiin Krasnojarskiin, jossa se valmisti ammuksia. Sodan jälkeen kone- ja laitetuotanto jatkui Petroskoissa. Vuonna 1956 Onegan tehdas erikoistui metsäteollisuuden traktorien tuotantoon ja suunnitteluun. Vuoteen 1999 mennessä se oli valmistanut noin 320 000 traktoria, joilla korjattiin lähes puolet Neuvostoliiton puutavarasta.Karelija, s. 322, 324. 1990-luvun talouskriisin aikana Onegan tehtaan tuotanto vähentyi dramaattisesti uusien tuotteiden kehittämisestä huolimatta. Samalla yli puolet sen henkilöstöstä irtisanottiin.Karelija, s. 324. Konkurssin tehnyt yritys liitettiin vuonna 2007 venäläiseen Traktornyje zavody -konserniin. Yhtiön metsäkonetuotanto on siirretty Petroskoin keskustan ulkopuolelle. Lohijoen tehdasalue on myyty pietarilaiselle Ohta Grupp -yhtiölle, joka aikoo rakentaa sinne uuden asuinalueen kauppa-, viihde- ja urheilukeskuksineen. ==Tuotteet== ===Traktorit=== * Onežets-310 * Onežets-320 -juontokoura * Onežets-330 -juontokoura * Onežets-335 -juontokoura * Onežets-380 * Onežets-390 * Onežets-392 * Onežets-395 * Onežets-400 * Onežets-420 -juontokoura * Onežets-460 -juontokoura * Onežets-500 Amphibian ===Harvesterit=== * Onežets KH-451 -hakkuukone * Onežets KH-8 -hakkuukone ===Kuormatraktori=== * Onežets-350 -kuormatraktori * Onežets-KH-7 -kuormatraktori ==Lähteet== * ===Viitteet=== ==Aiheesta muualla== * Onegan traktoritehdas Traktornyje zavody -konsernin sivustolla Luokka:Petroskoi Luokka:Venäläiset teollisuusyritykset Luokka:Maatalouskonevalmistajat
Lokakuun piiri

Lokakuun piiri () on yksi Petroskoin kaupunginosista Karjalan tasavallassa Venäjällä. Se sijaitsee Lokakuun valtakadun molemmin puolin kaupungin keskustan luoteispuolella. 1900-luvun alussa Lokakuun piirin alueella oli kaupunkilaisten kasvimaita. 1930-luvulla Äänisen rannalle perustettiin vesilentokoneasema. Toisen maailmansodan jälkeen alueelle rakennettiin puunjalostus- ja talonrakennuskombinaatit, joiden lähistölle alkoi syntyä asutusta. Nykyinen kerrostaloalue on rakennettu etupäässä 1960-luvulla. Samoihin aikoihin perustettiin paperikonetehdas, joka myöhemmin kantoi nimeä Petrozavodskmaš. Nykyään asuntorakentaminen jatkuu Petroskoin ystävyyskaupungin mukaan nimetyllä Varkauden rantakadulla. ==Lähteet== Luokka:Petroskoi
Kljutševaja

Kljutševaja () on yksi Petroskoin kaupunginosista Karjalan tasavallassa Venäjällä. Se sijaitsee kaupungin eteläosassa noin kuuden kilometrin päässä keskustasta. Lännessä Kljutševaja rajoittuu Kukonmäkeen ja idässä Ääniseen. Kljutševaja on saanut nimensä alueella sijaitsevista lähteistä. Sen rakentaminen alkoi Avangard-telakan perustamisen myötä vuonna 1939. Nykyinen kerrostalolähiö on syntynyt 1970-luvun alusta lähtien. ==Lähteet== Luokka:Petroskoi Luokka:Venäjän kaupunginosat
Drevljanka

Drevljanka () on yksi Petroskoin kaupunginosista Karjalan tasavallassa Venäjällä. Se sijaitsee kaupungin lounaisosassa noin kuuden kilometrin päässä keskustasta. Drevljankan nimi perustunee alueella suoritettuun puunhankintaan. 1800-luvun lopulla sinne rakennettiin piispan huvila, joka vallankumouksen jälkeen muutettiin maatalouskommuuniksi. Nykyistä Drevljankan lähiötä alettiin rakentaa vuonna 1985. Sen kerrostalot olivat aikanaan Petroskoin parhaita ja nykyaikaisimpia. Neuvostoliiton hajoamisen jälkeen keskeytynyt rakennystyö on jatkunut vuodesta 2006 lähtien. Samalla aikaisemmin pelkkänä nukkumalähiönä pidetylle alueelle on syntynyt uusia palveluja. ==Lähteet== Luokka:Petroskoi
Golikovka

Golikovka () on yksi Petroskoin kaupunginosista Karjalan tasavallassa Venäjällä. Se sijaitsee Lohijoen takana kaupungin keskustan eteläpuolella. Etelässä Golikovka rajoittuu Muurmannin rataan ja koillisessa Zarekaan. Golikovka on saanut alkunsa 1780-luvulla syntyneestä Aleksanterintehtaan työläisten asuinalueesta. Sen nimitys perustuu joko alueen asukkaiden köyhyyteen tai metsästä paljaaseen, kiviseen pinnanmuotoon. Nykyään Golikovka on etupäässä kerrostaloalue. Suomalaisten jatkosodan aikana laatimassa kartassa Golikovkan rautatiepysäkin nimenä on Karanmäki. ==Lähteet== Luokka:Petroskoi
Arno Kölblin

Arno Kölblin (9. lokakuuta 1911 Berliini – 19. joulukuuta 1998) oli saksalainen nyrkkeilijä, jonka ammattilaisura ajoittui 1930-luvulta vuoteen 1950. ==Ura ammattinyrkkeilijänä== Arno Kölblin aloitti ammattilaisuransa jo 20-vuotiaana maaliskuussa 1931. Hän saavutti raskaansarjan ammattilaisten Saksan mestaruuden elokuussa 1936 voittamalla maanmiehensä Vincenz Howerin tyrmäyksellä 10. erässä. Kölblin oli yrittänyt mestaruutta jo lokakuussa Howeria vastaan, mutta koki silloin pistetappion. Maaliskuussa 1937 hän saavutti Euroopan mestaruuden voittamalla belgialaisen Pierre Charlesin pisteillä. Kölblinin menetti Euroopan mestaruutensa maaliskuussa 1938 itävaltalaiselle Heinz Lazekille keskeytyksellä toisessa erässä. Saksan mestaruuden hän menetti myös marraskuussa 1938 Walter Neuselille pistein. Marraskuussa 1939 Kölblin voitti Lazekin pistein, mutta siinä vaiheessa Euroopan mestari oli jo Max Schmeling. Kesäkuussa 1940 hän yritti saada Saksan mestaruustittelin Neuselilta, mutta koki jälleen pistetappion. Sen jälkeen käynnissä olleen maailmansodan aikaan Kölblin otteli aina marraskuuhun 1942 saavuttaen voittoja ja tappioita. Hän kohtasi mm. Neuselin vielä kolmannen kerran huhtikuussa 1941 ja koki jälleen pistetappion. Helmikuussa 1942 hän otteli Ruotsin nousevaa tähteä Olle Tandbergia vastaan Stuttgartissa 10-eräisen ottelun päättyessä ratkaisemattomana. Suomalaisille 1930-luvulla nyrkkeilyä seuranneille Kölblin tuli tutuksi otteluistaan sen aikaista suomalaistähteä Gunnar Bärlundia vastaan. Kölblin otteli lokakuussa 1934 Göteborgissa Bärlundin toisessa ammattilaisottelussa ja voitti suomalaisen keskeytyksellä 6. erässä. Seuraava kohtaaminen Helsingissä Messuhallissa 7 000 katsojan läsnäollessa toukokuussa 1935 ensimmäisessä Suomessa järjestetyssä ammattilaisillassa päättyi suomalaisen voittoon hänen tyrmätessään Kölblinin 8. erässä. Sodan päättymisen jälkeen Kölblin jatkoi uraansa vasta elokuussa 1946. Hän otteli kaikkiaan kymmenen ottelua aina toukokuuhun 1950 asti. Toukokuussa 1948 hän oli vielä Saksan mestaruusottelussa Hein ten Hoffia vastaan, mutta koki tyrmäystappion 5. erässä. ==Ura valmentajana== Ammattilaisuransa jälkeen keväällä 1951 jakautumassa olevassa miehitetyssä Saksassa ja Berliinissä Kölbin päätyi itäisen Saksan amatöörinyrkkeilijöiden valmentajaksi. Tätä kautta kesti aina vuoteen 1956, jolloin hän siirtyi takaisin liittotasavaltaan. Länteen siirryttyään Kölblin toimi saksalaisen ammattilaisnyrkkeilyn parissa koko loppuelämänsä. === Lähteet === Luokka:Saksalaiset nyrkkeilijät Luokka:Saksalaiset urheiluvalmentajat Luokka:Vuonna 1911 syntyneet Luokka:Vuonna 1998 kuolleet
Frans Olof af Brunér

Frans Olof af Brunér (16. heinäkuuta 1807 Kuopio – 28. syyskuuta 1874 Pietari) oli suomalainen senaattori ja salaneuvos. Af Brunérin vanhemmat olivat Oulun laamannikunnan laamanni Jonas Brunér, aateloituna vuodesta 1840 af Brunér 10716 (1777–1848) ja Sara Kristina Franzén. Hän pääsi ylioppilaaksi 1824 ja suoritti Turun akatemiassa tuomarintutkinnon 1826. Af Brunér sai varatuomarin arvon 1832. Af Brunér oli Suomen senaatin oikeusosastolla ylimääräisenä kopistina 1827, talousosastolla ylimääräisenä kopistina 1827–1830 ja Turun hovioikeudessa ylimääräisenä notaarina 1830–1832. Hän oli senaatin kansliatoimituskunnan kopistina 1832–1838, kanslistina 1838–1841, protokollasihteerinä 1841–1849 sekä senaatin oikeusosaston esittelijäsihteerinä 1849 ja samalla sensuuriylihallituksen kopistina 1835 ja asiamiehenä 1842–1850. Tämän jälkeen hän oli päätullijohtokunnan ylitirehtöörinä 1849–1855 ja senaatin talousosaston jäsenenä 1855–1857, kansliatoimikunnan päällikön apulaisena 1856 sekä Suomen asiain komitean jäsenenä Pietarissa 1857–1874. Af Brunérista tuli valtioneuvos 1856 ja salaneuvos 1869. Af Brunér oli naimisissa 1838–1852 Emilia Charlotta de la Chapellen (k. 1852) kanssa jonka isä oli senaattori, vapaaherra Albrekt Fredrik Richard de la Chapelle (1785–1859) . Luettu 19.7.2015. == Lähteet == Luokka:Suomalaiset juristit Luokka:Suomen suuriruhtinaskunnan virkamiehet Luokka:Suomalaiset senaattorit Luokka:Suomalaiset aateliset Luokka:Vuonna 1807 syntyneet Luokka:Vuonna 1874 kuolleet
Zareka

Zareka () on yksi Petroskoin kaupunginosista Karjalan tasavallassa Venäjällä. Se sijaitsee Lohijoen takana kaupungin keskustan kaakkoispuolella. Koillisessa Zareka rajoittuu Ääniseen ja lounaassa Golikovkan kaupunginosaan. Nimensä mukaisesti joen takana (ven. za rekoi) sijaitseva Zareka on Petroskoin vanhimpia kaupunginosia. Se on syntynyt 1700-luvun alussa Pietarintehtaan työläisten asuinalueeksi. Vuosina 1848–1852 Zarekaan rakennettiin kivinen Ristin ylentämisen kirkko. Vuonna 1930 Zarekaan valmistui Neuvostoliiton suurin suksitehdas. Jatkosodan aikana sen alueella oli suomalaisten perustama keskitysleiri. Sodan jälkeen Äänisen rannalla toimi tavarasatama, telakka, kala- ja leipätehtaat sekä muita teollisuuslaitoksia. Pravdankadulla on Anohinin kirjapaino ja Lohijoen suulla vuonna 1978 valmistunut ja vuonna 2005 uudistettu Karjala-hotelli. Nykyään Zareka koostuu etupäässä kaksi- kolmikerroksisista kivisistä ja puisista asuintaloista, joiden keskellä kohoaa neuvostoaikaisia ja osin uudempiakin kerrostaloja. Alueen entisestä suomalaisasutuksesta muistuttaa Suomen valtion rahoittama Perttusenkadun vanhainkoti. ==Lähteet== Luokka:Petroskoi
Frans Ivar Edelheim

Frans Ivar Edelheim (18. tammikuuta 1804 Porvoo – 3. elokuuta 1884 Nastola) oli suomalainen senaattori ja valtiopäivämies. Edelheimin vanhemmat olivat senaattori Fredrik Vilhelm Krogius, aateloituna vuodesta 1817 Edelheim (1770–1833) ja hänen ensimmäinen puolisonsa Anna Maria Franzén. Hän pääsi ylioppilaaksi 1819 ja suoritti Turun akatemiassa tuomarintutkinnon ja kameraalitutkinnon 1824. Edelheim oli Suomen senaatin talousosastolla ylimääräisenä kamarikirjurina 1825–1827, sotilastoimikunnan kamarikirjurina 1827–1828, kamaritoimituskunnan kamarikirjurina 1828–1832 sekä apukamreerina 1832–1837 ja vt. kamreerina 1837–1844. Hän sai senaatinkamreerin arvonimen 1842. Edelheim oli sitten kamaritoimituskunnan kamreerina 1844–1856, Suomen Pankin johtokunnan puheenjohtajana 1856–1858 ja senaattorina talousosastossa 1858–1867 sekä kamaritoimituskunnan päällikkönä 1865–1867. Edelheim osallistui aatelissäädyssä edustajana valtiopäiville 1863–1864, 1867 ja 1882.Förteckning öfver Ridderskapet och Adelnsmedlemmar vid Landtdagen i Helsingfors år 1882. Protokoll fördt hos Finlands Ridderskap och Adel vid Landtdagen år 1882. Tredje häftet. Helsingfors: Finska Litteratur-Sällskapets Tryckeri, 1885, ss. 1489–1493. Edelheim oli naimisissa 1834–1857 serkkunsa Emma Helena af Brunérin (k. 1857) kanssa jonka isä oli Oulun laamannikunnan laamanni Jonas Brunér, aateloituna vuodesta 1840 af Brunér (1777–1848). Luettu 19.7.2015. == Lähteet == Luokka:Suomalaiset juristit Luokka:Suomen suuriruhtinaskunnan virkamiehet Luokka:Suomalaiset senaattorit Luokka:Suomen pankin pääjohtajat Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1804 syntyneet Luokka:Vuonna 1884 kuolleet
Moët & Chandon

Moët & Chandon on ranskalainen samppanjan tuottaja Épernayssa Champagnessa.Sinivirta 2007, s. 147–148. Yrityksen perusti viinikauppias Claude Moët vuonna 1743. Hänen poikansa Claude-Louis-Nicolas jatkoi hänen työtään ja oli ensimmäisiä samppanjanviejiä muualle Eurooppaan. Hänen poikansa Jean-Rémy Moët toimi yrityksen johtamisen lisäksi myös Épernayn pormestarina sekä diplomaattina, jonka tuttavuus keisari Napoleonin kanssa toi hänelle merkittäviä suosionosoituksia. Napoleonin kukistuttua Moëtista tuli kaikkien Euroopan hovien samppanjan toimittaja. Hänen poikansa kanssa yrityksen johtoon 1832 tulleen Pierre-Gabriel Chandonin myötä yrityksen nimeksi tuli Moët & Chandon. Talosta tuli samppanjatalojen ykkönen viimeistään Robert-Jean de Vogüén aikana vuodesta 1930 lähtien. Vogüén toi myös markkinoille talon luksussamppanjan Cuvée Dom Pérignonin. Yrityksen tunnetuimpia merkkejä on myös Brut Imperial. Moët & Chandon oli vuonna 2011 maailman suurin samppanjantuottaja, ja sen vuosituotanto oli 2 205 000 yhdeksän litran laatikkoa. Talon samppanjakellarit ovat 28 kilometrin pituiset, ja niissä säilytetään noin 28 miljoonaa pulloa. Kellareissa työskentelee yli 200 työntekijää, ja paikalla käy vuosittain yli 100 000 vierailijaa. Talo omisti vuonna 2007 noin tuhat hehtaaria viinitarhoja. == Lähteet == * ===Viitteet=== ==Aiheesta muualla== * Kotisivu Luokka:Ranskalaiset teollisuusyritykset Luokka:Samppanja Luokka:Ranskalaiset elintarvikeyhtiöt
Interposjolok

Interposjolok (, ) on maaseututaajama Karjalan tasavallan Aunuksen piirin Kotkatjärven kunnassa Venäjällä. Se sijaitsee Vaasjärven () rannalla 14 kilometriä Kotkatjärveltä koilliseen. Taajamassa oli 71 asukasta vuonna 2012. Vaasjärven rannalla on toiminut 1500-luvun alussa perustettu erämaaluostari, joka lakkautettiin vuonna 1764. Luostari asutettiin uudelleen 1800-luvun alussa, ja se sai itsenäisen statuksen vuonna 1846. Vuonna 1905 siellä oli 22 munkkia. Luostari lakkautettiin vuonna 1920, ja sen tilalle perustettiin sovhoosi. 1930-luvulla paikalle rakennettiin Interposjolokin (, ’kansainvälinen taajama’) metsätyöläisasutus, jonka asukkaista suurin osa oli amerikansuomalaisia ja Suomesta tulleita rajaloikkareita. Talvisodan aikana Interposjolokiin internoitiin suurin osa Neuvostoliiton miehitysalueelle jääneistä Suojärven ja Salmin asukkaista. Sodan jälkeen taajamassa toimi alaikäisten vankisiirtola ja mielisairaala. Luostari perustettiin uudelleen 2000-luvun alussa. Osa sen 1800-luvun lopulla pystytetyistä rakennuksista on säilynyt. ==Lähteet== Luokka:Aunuksen piirin asutut paikat
Nicholas Bett

Nicholas Bett (27. tammikuuta 1990 Uasin Gishu – 8. elokuuta 2018 Nandin piirikuntahttps://www.nation.co.ke/sports/athletics/-Nicholas-Bett-dies-in- Nandi-road-crash/1100-4702938-u5p43tz/index.html) oli kenialainen juoksija, joka kilpaili 400 metrin aitajuoksussa. Vuoden 2014 Afrikan- mestaruuskilpailuista Marrakechistä Bett saavutti pronssia 400 metrin aidoista ja pitkästä viestistä. 400 metrin aidoissa hän teki oman silloisen ennätyksensä 49,03. Samana vuonna Bett oli mukana Kansainyhteisön kisoissa Glasgow'ssa, jossa hän karsiutui alkuerissä.http://g2014results.thecgf.com/athlete/cycling_road/1073304/nicholas_bett.html Bett kilpaili kesällä 2015 viisi kertaa Suomessa, muun muassa Eliittikisoissa.https://etusuora.com/lapinlahden-eliittikisat-neziri- aitoi-1320-wirkkala-heitti-8271/ Bett voitti kultaa Pekingin MM-kilpailuissa 2015 ja juoksi oman ennätyksensä ja maailman kauden kärkiajan 47,79. Rio de Janeiron olympialaisissa 2016 hänet hylättiin alkuerissä. Bett ei pystynyt osallistumaan Lontoon MM-kilpailuihin 2017 oikean pohjeluun rasitusmurtuman takia. Kansainyhteisön kisoissa 2018 Bett sijoittui 400 metrin juoksussa seitsemänneksi. Kenian 4x400 metrin viestijoukkue puolestaan hylättiin. Bett kuoli liikenneonnettomuudessa kotimaassaan 8. elokuuta 2018. == Ennätykset == Laji Tulos Paikka Päivä 400 metrin aitajuoksu 47,79 Peking 25. elokuuta 2015 == Lähteet == Luokka:Kenialaiset 400 metrin aitajuoksijat Luokka:Liikenneonnettomuudessa kuolleet Luokka:Vuonna 1990 syntyneet Luokka:Vuonna 2018 kuolleet
Jonathan Ive

Jonathan "Jony" Ive on (27. helmikuuta 1967 Chingford, Lontoo, Yhdistynyt kuningaskunta) brittiläinen suunnittelija, joka vastaa monen Applen tuotteen designistä. Hänen nimissään on yli 5 000 patenttia ja mallisuojaa. Hän työskenteli pitkään Applella nimikkeellä vanhempi suunnittelujohtaja, mutta toukokuussa 2015 hänet ylennettiin pääsuunnittelujohtajaksi ja hän alkoi keskittyä enemmän muotoiluhankkeisiin muun päivittäisen työn ohesta. Ive on naimisissa brittiläisen kirjailija ja historioitsija Heather Peggin kanssa. Kesäkuussa 2019 kerrottiin Iven irtisanoutuvan 27 vuotta kestäneen työsuhteen jälkeen Applelta. Iven on kerrottu jatkavan uraansa yrittäjänä. == Lähteet == == Aiheesta muualla == * Kahney, Leander: Jony Ive: The Genius Behind Apple's Greatest Products. New York: Portfolio/Penguin, 2013. ISBN 9781591846178 * Jonathan Ive Applen sivuilla Luokka:Applen henkilöstö Luokka:Brittiläiset muotoilijat Luokka:Vuonna 1967 syntyneet Luokka:Elävät henkilöt
Mikko Kuningas

Mikko Kuningas (s. 30. heinäkuuta 1997U18 (1997) maajoukkue Luumäki) on suomalainen jalkapalloilija. Veikkausliigassa hän on edustanut FC Lahtea ja FC Inter Turkua. Hän on pelipaikaltaan keskikenttäpelaaja. Kuningas aloitti jalkapallon kasvattajaseurassaan Luumäen Pojissa, pelaten juniorina myös PEPO Lappeenrannassa. PEPO-aikana hän kävi harjoittelemassa yhteistyöseura Fortuna Sittardin kanssa Alankomaissa. Kuningas teki ensiesiintymisensä PEPO:n edustusjoukkueessa Kolmosessa kaudella 2013. Seuraavana vuonna hän nousi pysyvästi avauskokoonpanoon ja oli joukkueensa paras maalintekijä seitsemällä maalilla 19 ottelussa. Vuoden 2014 lopussa Veikkausliiga-seura Myllykosken Pallo -47 oli kiinnostunut saamaan Kuninkaan riveihinsä. Seuran epävakaa tila kuitenkin johti Kuninkaan solmimaan sopimuksen toisen pääsarjajoukkueen FC Lahden kanssa. Hän teki Veikkausliiga-debyyttinsä Tampereen Ilvestä vastaan 19. heinäkuuta 2015 ja teki ottelun voittomaalin toisen puoliajan alussa. Vuonna 2015 Kuningas vieraili Brasiliassa tutustumassa suurseura FC Fluminensen toimintaan. Keväällä 2016 Kuningas sai kutsun FC Fluminensen U19-joukkueen mukaan Euroopan turnauksiin. Joukkue oli mukana kovatasoisissa turnauksissa Saksan Spax Cupissa ja Hollannin Terborg Tournamentissa . Kuningas onnistui vakuuttamaan FC Fluminensen seuraväen ja seura halusi Kuninkaan riveihinsä lainasopimuksella kesästä 2016 alkaen. Siirto Brasiliaan kariutui kuitenkin viime metreillä paperiasioihin. Kuningas siirtyi kaudeksi 2018 Turun FC Interiin. FC Inter saavutti toukokuussa seurahistorian toisen Suomen Cupin mestaruuden, kun se voitti Helsingin Jalkapalloklubin Helsingissä pelatussa finaaliottelussa lukemin 0-1. Kuningas teki voittomaalin 82. minuutilla tultuaan hetkeä aiemmin vaihdosta kentälle. Kaudella 2019 Kuningas ja FC Inter saavuttivat Veikkausliigassa SM-hopeaa. Mestaruuskamppailu ratkesi vasta kauden viimeisessä ottelussa Kuopion Palloseuraa vastaan. KuPS oli Veritas Stadionilla pelatussa ottelussa parempi lopputuloksella 0-2 (0-0). Kuningas teki ensiesiintymisensä alle 18-vuotiaiden maajoukkueessa Baltic Cupissa kesäkuussa 2015, tullen vaihdosta Kaan Kairisen tilalle 78. minuutilla. Maajoukkuedebyytin jälkeen Kuningas on ollut vakiokasvo nuorten maajoukkueissa. Kuningas valittiin vuonna 2017 EM-karsinnat aloittaneeseen U21-maajoukkueeseen. == Saavutukset == Seurajoukkuetasolla *Liigacup- mestaruus: 2016 *Suomen Cup -mestaruus: 2018 *Suomen mestaruushopea: 2019 Henkilökohtaiset *FC Lahti: Vuoden tulokas (2015) == Lähteet == == Aiheesta muualla == Luokka:Suomalaiset jalkapalloilijat Luokka:Jalkapallon Suomen Cupin mestarit Luokka:Vuonna 1997 syntyneet Luokka:Elävät henkilöt